EkBass/fiwiki-20250220-pages-articles huggingface dataset:
Uuno Karttunen

Uuno Karttunen (26. heinäkuuta 1874 Kitee – 15. toukokuuta 1959 Outokumpu) oli suomalainen lyseon rehtori ja historiantutkija.60-vuotias. Fil. tri Uuno Karttunen, Helsingin Sanomat, 26.07.1934, nro 197, s. 6, Kansalliskirjaston digitaaliset aineistot. Viitattu 22.07.2024Ylioppilasmatrikkeli 1853–1899 : Uuno Karttunen Uuno Karttusen vanhemmat olivat Kiteen kappalainen, varapastori Karl Karttunen (1830–1893) ja Eva Maria Telén. Hän pääsi ylioppilaaksi Kuopion lyseosta 1892 ja valmistui filosofian kandidaatiksi 1897 sekä filosofian lisensiaatiksi ja tohtoriksi 1906. Opiskeluaikanaan Karttunen teki tutkimusmatkan Viroon, jossa hän harjoitti arkistotutkimuksia Tallinnassa ja Tartossa vuonna 1899, ja Tanskaan, jossa hän seurasi opetusta muutamissa kansanopistoissa vuonna 1906. Vuonna 1929 Karttunen suoritti arkistotutkimuksia Tukholmassa. Ylioppilasmatrikkeli 1853–1899 : Karl Karttunen Karttunen toimi Itä-Karjalan Kansanopiston johtajana 1906–1908, Oulun lyseon suomenkielen ja historian lehtorina 1908–1909 sekä Sortavalan lyseossa lehtorina 1909–1940 ja rehtorina 1927–1940 ja 1942–1944. Karttunen oli välirauhan aikana Kuopion lyseon lehtorina 1940–1941 ja sodan jälkeen hän toimi Seinäjoen lyseon rehtorina 1944–1945 ja Kiteen keskikoulun opettajana 1946–1948. Karttunen julkaisi kansanrunoutta käsitelleitä teoksia. Virossa tekemiensä tutkimusten tuloksena hän julkaisi teoksen "Kalevipoegin kokoonpano". Hän kirjoitti Virittäjä- ja Valvoja-aikakauslehtiin ja oli yksi Tietosanakirjan avustajista. Karttunen oli 1915–1919 Sortavalan kaupunginvaltuuston jäsenenä. Uuno Karttunen oli naimisissa vuodesta 1909 Eva Emilia Wecksellin kanssa. Uuno Karttusen sisaruksia olivat historiantutkija, toimittaja ja diplomaatti Liisi Karttunen ja lehtori, historiantutkija Kaarlo Karttunen. == Teoksia == * Kaarle Aksel Gottlundin runonkeräykset. Suomalaisen Kirjallisuuden Seura, Helsinki 1898. * Kalevipoegin kokoonpano, väitöskirja. Helsinki 1905. * Telénin suku: Rovasti Uno Wilhelm Telénin sadannen syntymäpäivän johdosta kokoeli U. K. Tekijä, Joensuu 1907. * Itä-Karjalan vaiheet, nuorisolle kertonut Uuno Karttunen. WSOY 1912. * Kiteen seurakunta: Muistojulkaisu seurakunnan 300-vuotiseen juhlaan, toimittanut U. Karttunen. Kiteen seurakunta, Sortavala 1931. * Karjalan kirja, toimittanut Iivo Härkönen; avustava toimikunta Uuno Karttunen, Joh. Kujola, Ilmari Manninen. 2. kok. uud. painos WSOY 1932. * Sortavalan kaupungin historia. Sortavalan kaupunki 1932. * Vanhan runon mailta, kirjoittajat Uuno Karttunen ym. Raja- Karjalan säätiön julkaisuja 2. WSOY 1935. * Kiteen osuusmeijeri 1906–1946. Kiteen osuusmeijeri, Joensuu 1946. * Kiteen osuustoimintaa: Muistojulkaisu, toimittajat Uuno Karttunen, Akseli Brander. Joensuu 1949. * Kiteen seurakunnan historia (1630–1808), kirjoittajat Uuno Karttunen, Eeva Karttunen. Kiteen seurakunta, Joensuu 1951. == Lähteet == * Wikiaineisto: Kuka kukin oli 1961. * == Viitteet == Luokka:Suomalaiset historioitsijat Luokka:Suomalaiset opettajat Luokka:Sortavalan kaupunginvaltuutetut Luokka:Vuonna 1874 syntyneet Luokka:Vuonna 1959 kuolleet
K. I. Karttunen

Kaarlo Iivari Karttunen (3. heinäkuuta 1883 Kitee – 2. maaliskuuta 1950) oli suomalainen lyseon lehtori ja historiantutkija. Karttusen vanhemmat olivat Kiteen kappalainen Karl Karttunen ja Eva Maria Telén. Hän pääsi ylioppilaaksi 1903 ja valmistui filosofian kandidaatiksi 1907, lisensiaatiksi 1913 sekä tohtoriksi 1914. Karttunen toimi Mikkelin suomalaisen yhteiskoulun opettajana 1911–1916, suomalaisen tyttökoulun opettajana 1911–1914 sekä Mikkelin lyseon suomenkielen ja historian vanhempana lehtorina 1916–1928 ja rehtorina 1925–1928. Hän toimi viimeksi Turun lyseossa historian vanhempana lehtorina 1928–1950 ja suomenkielen lehtorina 1934–1950. Vapaussodan reservin vänrikki. Kaarlo Karttusen sisaruksia olivat historiantutkija, toimittaja ja diplomaatti Liisi Karttunen ja rehtori, historiantutkija Uuno Karttunen. == Teoksia == * Legatio Domini Alemani Magistri Culinae Sacrae Regiae Maiestatis quam habuit apud regem Sueciae. Suomalainen Tiedeakatemia, Helsinki 1911 * La légation de Domenico Alamanni en Suède l'an 1582. Suomalainen Tiedeakatemia, Helsinki 1911 * Les suecana de la "Biblioteca Casanatense" à Rome. Suomalainen Tiedeakatemia, Helsinki 1911 * Jean III et Stefan Batory : Études sur les relations politiques entre la Suède et la Pologne de 1576 à 1583, väitöskirja. Suomalainen Tiedeakatemia, Helsinki 1912 * Die Königswahl in Polen 1575. Suomalainen Tiedeakatemia, Helsinki 1915 * Sananen Liivinmaan kysymyksestä ja Ruotsin Itämeren takaisesta politiikasta 16 vuosisadan keskivaiheilla. Mikkeli 1915 * Vapaussodan muistelmia Mikkelistä ja Savon rintamalta, teoksessa Mikkelin lyseo. Kertomus lukuvuodelta 1917-1918. Mikkeli 1918 * Puolesta Savon ja syntymämaan : muistelmia ja kuvia vapaustaistelusta, toimittaneet K. I. Karttunen, Antti Valve, Vihtori Simonen. K. I. karttunen, Mikkeli 1919 * Lyseon kielikysymyksen pohtiminen Mikkelissä, teoksessa Mikkelin lyseo : 1872 – 1922. Mikkeli 1922 * Kotiseutututkimuksen työmaalta koottua aineistoa, teoksessa Mikkelin lyseo, kertomus lukuvuodelta 1925-1926. Mikkeli 1926 * Liedon historia, toimittanut Einar W. Juvelius ; kirjoittaneet A. M. Tallgren, Pentti Renvall, K. I. Karttunen, V. Tiitola, Juhani Rinne, F. H. Posti. Liedon historiatoimikunta, Turku 1931 * Elämää ja oloja Liedossa. 1931 * Saimaan vesistön väylämittauksista, kartoituksesta ja merimerkkien paikoilleen panosta 1850–1870 luvuilla. Helsinki 1939 * Saimaan höyrylaivaliikenteen 100-vuotishistoria. Suomen kirja, Helsinki 1945 == Lähteet == * Wikiaineisto : Kuka kukin oli 1961 == Aiheesta muualla == – Luettelo K. I. Karttusen lehtiartikkeleista Luokka:Suomalaiset historioitsijat Luokka:Suomalaiset opettajat Luokka:Suomen sisällissodan valkoiset Luokka:Vuonna 1883 syntyneet Luokka:Vuonna 1950 kuolleet
Uudenkaledonianviherkaija

Uudenkaledonianviherkaija (Cyanoramphus saisseti) on Uuden-Kaledonian kotoperäinen kaija, joka aikaisemmin luettiin uudenseelanninviherkaijan alalajiksi. == Koko ja ulkonäkö == Linnun pituus on noin 26 cm ja sen höyhenpuku on pääosin vihreä, muistuttaen uudenseelanninviherkaijaa. == Esiintyminen == Uudenkaledonianviherkaijat elävät Uudessa-Kaledoniassa ja laji on silmälläpidettävä.Avibase Sen kannan suuruus on 2 500–10 000 yksilöä. == Elinympäristö == Laji elää vuoristometsissä, savanneilla ja pensaikkoalueilla, ja on käytökseltään hiljainen ja huomaamaton. == Lisääntyminen == Pesä on puun kolossa. Muuten lisääntyminen lienee saman tapaista kuin uudenseelanninviherkaijan. == Ravinto == Ruokavalioon kuuluu ainakin siemeniä ja hedelmiä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 === Viitteet === == Aiheesta muualla == *Birdtheme.org (postimerkki) Luokka:Viherkaijat
Triumph Tour

Triumph Tour oli The Jacksons -yhtyeen kiertue, joka pidettiin vuonna 1981. Rolling Stone nimesi kiertueen myöhemmin 25 parhaan kiertueen joukkoon, jotka pidettiin vuosien 1957-1987 aikana. ==Esityslista== == Esiintymispaikat ja -ajat == Numero Päivämäärä Kaupunki Paikka Pohjois-Amerikka Pohjois-Amerikka Pohjois-Amerikka Pohjois-Amerikka Pohjois-Amerikka Pohjois-Amerikka Yhdysvallat Yhdysvallat Yhdysvallat Yhdysvallat Yhdysvallat Yhdysvallat 1 8. heinäkuuta Memphis, Tennessee Mid-South Coliseum 2 10. heinäkuuta Oklahoma City, Oklahoma 3 11. heinäkuuta Dallas, Texas Reunion Arena 4 12. heinäkuuta Houston, Texas The Summit 5 15. heinäkuuta San Antonio, Texas HemisFair Arena 6 17. heinäkuuta Baton Rouge, Louisiana 7 18. heinäkuuta Mobile, Alabama 8 19. heinäkuuta Lakeland, Florida 9 22. heinäkuuta Atlanta, Georgia The Omni 10 24. heinäkuuta Greensboro, Pohjois-Carolina 11 25. heinäkuuta Charlotte, Pohjois- Carolina 12 26. heinäkuuta Hampton, Virginia Hampton Coliseum 13 31. heinäkuuta Washington, DC Capital Centre 14 1. elokuuta Washington, DC Capital Centre 15 2. elokuuta Buffalo, New York 16 4. elokuuta Richmond, Virginia Richmond Coliseum 17 7. elokuuta Uniondale, New York Nassau Coliseum 18 8. elokuuta Philadelphia, Pennsylvania 19 10. elokuuta Columbus, Ohio Veterans Memorial Auditorium 20 13. elokuuta Pittsburgh, Pennsylvania 21 15. elokuuta Hartford, Connecticut 22 16. elokuuta Providence, Rhode Island 23 18. elokuuta New York, New York Madison Square Garden 24 19. elokuuta New York, New York Madison Square Garden 25 22. elokuuta Indianapolis, Indiana 26 23. elokuuta Dayton, Ohio 27 26. elokuuta Milwaukee, Wisconsin Milwaukee Arena 28 28. elokuuta Chicago, Illinois 29 29. elokuuta Detroit, Michigan Joe Louis Arena 30 3. syyskuuta Denver, Colorado 31 5. syyskuuta Oakland, Kalifornia 32 6. syyskuuta Las Vegas, Nevada 33 8. syyskuuta Kansas City, Oklahoma Kemper Arena 34 16. syyskuuta San Diego, Kalifornia 35 17. syyskuuta San Francisco, Kalifornia 36 18. syyskuuta Los Angeles, Kalifornia The Forum 37 19. syyskuuta Los Angeles, Kalifornia The Forum 38 25. syyskuuta Los Angeles, Kalifornia The Forum 39 26. syyskuuta Los Angeles, Kalifornia The Forum Luokka:The Jackson 5:n konserttikiertueet Luokka:Vuoden 1981 konserttikiertueet
Norfolkinsaarenviherkaija

Norfolkinsaarenviherkaija (Cyanoramphus cookii) on Norfolkinsaaren kotoperäinen kaija, joka luettiin aikaisemmin uudenseelanninviherkaijan alalajiksi. == Koko ja ulkonäkö == Linnun pituus on noin 25 cm, ja sen höyhenpuku on pääosin vihreä. Uloimpien käsisulkien ulkohöyty on sinivioletti, otsa, päälaki sekä yläperän molemmilla puolilla olevat laikut ovat punaiset. Naaras on kooltaan hieman koirasta pienempi, sillä on punaista vähemmän päässä kuin koiraalla, ja sen nokka on kapeampi. == Esiintyminen == Norfolkinsaarenviherkaijat elävät vain Tasmaninmeressä sijaitsevalla Norfolkinsaarella ja sen kansallispuistossa sekä puiston lähiympäristössä. Se oli jo häviämässä, sillä vuoden 1994 laskennoissa tavattiin vain neljä pesivää naarasta ja kolmisenkymmentä koirasta. Suojelutoimien ansiosta kannan koko on nykyisin 200–300 yksilöä ja pesiviä pareja on vähintään kuusi. == Elinympäristö == Laji elää metsissä mutta vierailee puutarhoissa syömässä hedelmiä. == Lisääntyminen == Pesä on puun kolossa, tavallisimmin Nestegis apetala -lajin puussa. Naaras munii keskimäärin viisi munaa, joita se hautoo kolme viikkoa. Poikaset jättävät pesän kuuden tai seitsemän viikon ikäisinä ja itsenäistyvät kolmen-viiden viikon kuluttua. Pari pesii ainakin kaksi kertaa peräkkäin, joskus ne pesivät jopa neljä kertaa vuoden aikana. == Ravinto == Ruokavalio koostuu siemenistä, hedelmistä, kukista ja vihreistä lehdistä. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *Australian Governemet Luokka:Viherkaijat
Barguzin

Barguzin () on Jenisein vesistöön kuuluva joki Burjatian tasavallassa Venäjällä. Sen pituus on 480 kilometriä, valuma-alueen laajuus 21 100 neliökilometriä ja virtaama joen suussa 130 kuutiometriä sekunnissa. Joki saa alkunsa Ikat-harjanteelta ja virtaa Barguzinin kattilalaaksossa kohti etelää. Barguzinin kylän alapuolella se ohittaa Barguzinin harjanteen muodostaen koskia. Joki laskee Baikalin Barguzininlahteen. Tärkeimmät sivujoet ovat Garga, Argada, Ina ja Uljun. == Aiheesta muualla == ==Lähteet== Luokka:Burjatian joet Luokka:Jenisein vesistö
Muja (Burjatian joki)

Muja () on Lenan vesistöön kuuluvan Vitimin sivujoki Burjatian tasavallan Mujan piirissä Venäjällä. Sen pituus on 365 kilometriä ja valuma-alueen laajuus 11 900 neliökilometriä. Joki saa alkunsa Mujakanin harjanteelta, virtaa vuorten muodostamassa kapeassa laaksossa ja alajuoksulla Mujan–Kuandan kattilalaaksossa. Mujassa on paljon arvokalaa. Veneliikenne on mahdollista Taksimoon saakka. ==Lähteet== Luokka:Burjatian joet Luokka:Lenan vesistö
Milliyet

Milliyet on vuonna 1950 perustettu turkkilainen sanomalehti. Lehden päätoimittaja oli vuodesta 1959 Abdi İpekçi. Hänet murhasi 1. helmikuuta 1979 Mehmet Ali Ağca. Lehti myytiin 1980 Aydın Doğanille, ja siitä lähtien se on kuulunut Doğan Medya -lehtitaloon, joka julkaisee myös Hürriyetiä, Radikalia ja muita lehtiä. 1990-luvulla lehti on muuttanut linjaansa viihteellisempään suuntaan, ja sen verkkoversio sisältää muun muassa brittiläisistä The Sunista ja Daily Mailistä käännettyjä sensaatiouutisia. ==Aiheesta muualla== * Lehden kotisivu. Luokka:Turkkilaiset sanomalehdet
Avaruustähtitiede

Avaruustähtitiede on suora suomennos englanninkieliselle termille ”space astronomy”, joka tarkoittaa nimenomaan sellaista tähtitiedettä, jossa havainnot tehdään Maan ilmakehän ulkopuolelta satelliiteista käsin. Avaruustähtitiede on nopeasti etenevä ja laajeneva tieteenala. Maapallon pinnan saavuttaa vain kaksi sähkömagneettisen säteilyn kaistaa: näkyvä valo sekä radiosäteily. Muut sähkömagneettisen säteilyn aallonpituudet, kuten infrapuna-, ultravioletti- ja röntgensäteily sekä gammasäteily, suodattuvat ilmakehässä, joten sen vuoksi mittalaitteet on lähetettävä avaruuteen. Ilmakehä häiritsee myös näkyvän valon alueella tapahtuvia havaintoja, siksi myös Hubble-avaruusteleskooppi on lähetetty avaruuteen. Vuonna 2003 laukaistu infrapuna-alueella toimiva Spitzer-avaruusteleskooppi on tehnyt toimintansa aikana lukuisia merkittäviä havaintoja maailmankaikkeuden synnystä ja kehityksestä. Luokka:Tähtitiede
Chathaminviherkaija

Chathaminviherkaija (Cyanoramphus forbesi) on Chathamsaarten kotoperäinen kaija, joka luettiin aikaisemmin kruunuviherkaijan alalajiksi. == Koko ja ulkonäkö == Linnun pituus on noin 25 cm ja sen höyhenpuku on pääosin vihreä. Se muistuttaa suuresti kruunuviherkaijaa, mutta uloimpien käsisulkien ulkohöyty on sinivihreä ja pään väritys erilainen. == Esiintyminen == Chathaminviherkaijat elävät vain Uudelle-Seelannille kuuluvien Chathamsaarten kahdella saarella, Mangerella ja Little Mangerella.BirdLife Lajin yksilömäärät ovat kasvussa erityisesti Mangerella, jossa arvioitiin olevan vuonna 2011 noin 800–1 000 yksilöä. Lisäksi saarilla elää hybridejä, jotka ovat chathaminviherkaijan ja uudenseelanninviherkaijan risteymiä. == Elinympäristö == Laji elää tiheissä, koskemattomissa metsissä ja pensaikoissa. == Lisääntyminen == Pesä on puun kolossa. == Ravinto == Ruokavalio koostuu siemenistä, hedelmistä, kukista, vihreistä lehdistä ja versoista sekä hyönteisistä ja muista pienistä selkärangattomista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 ===Viitteet=== Luokka:Viherkaijat Luokka:Uhanalaiset linnut
Töyhtöviherkaija

Töyhtöviherkaija (Eunymphicus cornutus) on oseanialainen kaija. == Koko ja ulkonäkö == Linnun pituus on noin 32 cm ja paino 140 g. Sen höyhenpuku on pääosin kellanvihreä, siipisulat ja pyrstön kärkiosa violetit, naama musta, otsa punainen ja päälaella pystyssä sojottavat kaksi pidentynyttä höyhentä ovat mustat ja punakärkiset. Nokka on tumma, iiris oranssinpunainen ja koivet tummanharmaat. Sukupuolet ovat samanvärisiä, nuori lintu on himmeämmän värinen. == Esiintyminen == Töyhtöviherkaijat elävät Uudella-Kaledonialla (alalaji cornutus) ja läheisellä Ouvean saarella (alalaji uvaeensis, joka luetaan nykyään omaksi lajikseen tupsuviherkaija). Sen kannan koko on 2 500 yksilöä tai enemmän. == Elinympäristö == Laji elää metsissä ja pensaikoissa, pääasiassa vuoristossa. == Lisääntyminen == Pesä on puun kolossa. Naaras munii kahdesta neljään munaa. == Ravinto == Ruokavalio koostuu siemenistä, hedelmistä, kukista, pähkinöistä ja marjoista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust === Viitteet === Luokka:Kaijat Luokka:Uhanalaiset linnut
Isokurnusimppu

Isokurnusimppu (Chelidonichthys lucernus) on merenpohjan simppukala, joka elää Atlantin itäosassa Norjasta Länsi-Afrikan rannikolle sekä Välimeressä ja Mustassameressä. Lajin nimi tulee kyvystä tuottaa kurnuttavaa ääntä. Chelidonichthys lucerna, Triglidae, Scorpaeniformes (Tub gurnard).JPG|Simppuja myynnissä. ==Lähteet== Luokka:Simppukalat
Paul Biwott

Paul Biwott (s. 18. huhtikuuta 1978) on kenialainen kestävyysjuoksija. Biwott voitti vuonna 2003 Marseille-Cassis Classique Internationale -puolimaratonkilpailun ja sijoittui seitsemänneksi yleisurheilun maailmanmestaruuskisoissa vuonna 2005. Maratonennätyksensä 2.06.54 Biwott juoksi Amsterdamin maratonilla 2011. ==Lähteet== Luokka:Kenialaiset kestävyysjuoksijat Luokka:Vuonna 1978 syntyneet Luokka:Elävät henkilöt
Happihoito

thumb|150px|Happiliitäntä vuodeosaston seinässäHappihoidossa potilaalle annetaan hengitettäväksi lisähappea (O2). Ensihoitona happihoitoa voidaan antaa hypokseemiselle potilaalle, vaikkapa akuutin astman vuoksi sairaalaan joutuvalle potilaalle."Happihoito". Duodecimin näytönastekatsaus 20.8.2000 Pitkäaikainen happihoito voi hyödyttää keuhkoahtaumatautia sairastavaa, hypoksemiasta kärsivää potilasta; hyödystä muille potilaille ei ole vahvaa tutkimusnäyttöä. == Pitkäaikainen happihoito == Pitkäaikainen happihoito voidaan toteuttaa kotihappihoitona. Tällöin potilas saa kotiinsa happirikastimen tai kaasumaista tai nestemäistä happea happipullossa.Kotihappihoito mukana hengityssairaan arjessa (PDF) Hengitysliitto Heli ry. Lääkäri arvioi happihoidon aloittamisen hyötyä potilaalle. Seuraavassa esimerkkejä kriteereistä: * potilas ei tupakoi ja on yhteistyökykyinen * keuhkosairaus on pitkälle edennyt, FEV1-spirometria-arvo on alle 1,5 litraa, vaikea COPD * hapen osapaine valtimoveressä alle 7,3 kPa Muita happihoidon tarpeen määrittämisessä merkityksellisiä asioita ovat esimerkiksi korkea keuhkovaltimopaine, polysytemia, neuropsykologiset oireet joihin happihoito auttaa sekä sydänoireet joihin osasyynä on hypoksemia. == Katso myös == * Ylipainehappihoito == Lähteet == Luokka:Lääketieteelliset hoidot de:Sauerstofftherapie
Heinkel He 70

Heinkel He 70 on saksalaisen lentokonevalmistajan Heinkelin Deutsche Luft Hansalle suunnittelema ja valmistama matkustajalentokone.http://www.eads.com/1024/en/eads/history/airhist/1930_1939/heinkel_he70_1932.html , joka lensi ensilentonsa 1. joulukuuta 1932http://www.aviastar.org/air/germany/he-70.php Koneen sotilasversiota käyttivät Saksan ilmavoimat, sekä Espanjan sisällissodassa Kansallisten puolen lentojoukot, ja myöhemmin Espanjan ilmavoimat, yhteys- ja pommikoneena. Unkarin ilmavoimat käytti koneesta kehitettyä tähtimoottorista He 170 -versiota. ==Tekniset tiedot (He 70F)== ==Lähteet== *II Maailmansodan lentokoneet ISBN 978-951-23-5025-4 === Viitteet === == Aiheesta muualla == * Heinkel He 70 Blitz, un avion de reconnaissance plus élégant que réellement efficace * Airwar.ru: Heinkel He.70 Blitz * Airwar.ru: Heinkel He.170 He 070
Gornjak Rudnyi

Gornjak Rudnyi () on kazakstanilainen jääkiekkoseura, joka on kotoisin Rudnyistä, Qostanayn alueelta. Joukkue pelaa Kazakstanin pääsarjassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 20 Vladislav Nurek L 2024 Öskemen, Kazakstan 30 Ilja Ligai L 2024 Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 5 Aleksandr Kuršuk L 2024 Öskemen, Kazakstanin SNT, Neuvostoliitto 7 Aleksandr Katkov 2024 Öskemen, Kazakstan 9 Sergei Lazarev R 2024 13 Ruslan Gabazov R 2025 Öskemen, Kazakstan 21 Roman Kovalenko R 2024 Öskemen, Kazakstan 88 Ruslan Savvin L 2025 Kazan, Venäjä Aleksandr Hanžin L 2024 Magnitogorsk, Venäjä Dmitri A. Vasiljev L 2024 Temirtaw, Kazakstan Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 8 Ruslan Utebajev L H 2024 9 Andrei Revatski L KH 2025 Moskova, Venäjä 17 Oskar Julbarisov R H 2024 Ufa, Venäjä 35 Danila Platonov R H 2024 Stupino, Venäjä 37 Artjom Bub L H 2024 77 Aleksei Kozorez R H 2024 95 Batir Markabajev L H 2024 Ruslan Abdullajev L LH 2024 Pietari, Venäjä Valeri Gurin L H Moskova, Venäjä Vladimir Krotov L H 2024 Toljatti, Venäjä Nikita Ljapunov R H 2024 Viktor Vasin H 2024 Magnitogorsk, Venäjä Anton Zlobin R LH 2025 Moskova, Venäjä Lähde: EliteProspectshttps://www.eliteprospects.com/team/2502/gornyak-rudny Viitattu 2.1.2022. == Joukkueenjohto == * Päävalmentaja: Sergei Nevstrujev * Apuvalmentaja: Maksim Komissarov * Maalivahtivalmentaja: Aleksandr Kutko Lähde: EliteProspectshttps://www.eliteprospects.com/team/2502/gornyak-rudny Viitattu 2.1.2022. == Lähteet == Luokka:Kazakstanilaiset jääkiekkoseurat
Nivelpussi

Nivelpussi eli nivelkotelo tai nivelkapseli on nivelonteloa ympäröivä pussiTyöterveyskirjasto. Nivelpussissa on kaksi kalvoa. Ulompi kalvo on kollageenisyinen syykalvo (membrana fibrosa) ja sisempi on nivelvoidetta tuottava nivelkalvo (membrana synovialis). Nivelrusto peittää nivelpussin sisällä nivelessä yhdistyvien luiden päät. Syykalvossa on runsaasti samoja hermoja, joita on niveleen liittyvissä lihaksissa. Jäätynyt olkapää on vaiva, jossa olkanivel on tulehtunut. Plica-oireyhtymä on häiriö, jossa plica synovialis eli nivelkalvon poimu tulehtuu ja aiheuttaa polvessa liikeradan häiriön. Image:Gray201.png|Vasemman solisluun alapinta. Image:Gray235.png|Oikean lonkkaluun ulkopinta. ==Lähteet== Luokka:Nivelet
HK Saryarka Karaganda

HK Saryarka Karaganda () on kazakstanilainen jääkiekkoseura, joka on kotoisin Karagandasta, Qarağandın alueelta. Seura pelaa Venäjän toiseksi korkeimmalla sarjatasolla VHL-liigassa. == Joukkue kaudella 2024–2025 == päivitetty 9.9.2024 Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Bogdan Donenko L 2024 Tšehov, Venäjä Žaken Ibragimov L 2024 Karaganda, Kazakstan Danil Kadotšnikov L 2025 Nižni Tagil, Venäjä Artjom Mikušin L 2025 Öskemen, Kazakstan Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 67 Danil Semjonov L 2024 Toljatti, Venäjä 79 Aleksandr Pelevin R 2025 Moskova, Venäjä Jevgeni Boljakin R 2024 Karaganda, Kazakstanin SNT, Neuvostoliitto Jaroslav Hripkov L 2025 Sätbajev, Kazakstan Anton Kapotov L 2025 Novokuznetsk, Venäjän SFNT, Neuvostoliitto Jegor Namestnikov L 2025 Habarovsk, Venäjä Kirill Polohov L 2025 Karaganda, Kazakstan Dmitri Stulov L 2025 Saratov, Venäjä Vitali Šulga L 2025 Karaganda, Kazakstan Ivan Vereštšagin L Try-out Podolsk, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 10 Timur Šingarejev R LH 2025 Magnitogorsk, Venäjä 14 Jegor Dugin R KH 2024 Tšeljabinsk, Venäjän SFNT, Neuvostoliitto 16 Aleksandr Borisevitš R KH 2025 Karaganda, Kazakstan 61 Ruslan Djomin L H 2025 Nikita Baženov R H 2025 Prokopjevsk, Venäjä Vitali Božko L H 2025 Aleksandr Konnov L LH 2025 Habarovsk, Venäjä Jevgeni Korolinski R H 2025 Karaganda, Kazakstan Jegor Kuzmenko L H 2025 Jevgeni Lyzin L LH 2025 Kazan, Venäjä Stanislav Mahinko L H 2025 Marche-en-Famenne, Belgia Konstantin Palmtag H 2025 Karaganda, Kazakstan Kirill Ponomarjov L H 2025 Karaganda, Kazakstan Vladislav Saiko L VLH 2025 Sätbajev, Kazakstan Timofei Simonov L H 2025 Temirtaw, Kazakstan Artjom Valejev L H 2025 Samara, Venäjä Gleb Zaitsev L LH 2025 Tšeljabinsk, Venäjä === Joukkueenjohto === * Päävalmentaja: Pēteris Skudra * Apuvalmentaja: Dmitri Glavjuk * Maalivahtivalmentaja: Andrei Kudin Lähde: EliteProspectshttps://www.eliteprospects.com/team/3010/saryarka-karaganda Viitattu 24.10.2021. == Lähteet == Luokka:Kazakstanilaiset jääkiekkoseurat HK Sary-Arka Karaganda
Irtyš Pavlodar

Irtyš Pavlodar (, ) on kazakstanilainen jääkiekkoseura, joka on kotoisin Pavlodarista, Pavlodarin alueelta. Seura pelaa Kazakstanin mestaruussarjassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 50 Vjatšeslav Netšvijenko 2024 Pavlodar, Kazakstan Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 7 Mihail Danilov L 2025 Glazov, Venäjä 22 Nikita Skorobogatov L 2025 Omsk, Venäjä 80 Vladimir Šlitškov L 2024 Dmitri Djatšenko L 2024 Aleksei Vlaskin L 2024 Moskova, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 9 Ivan Šklennik L H 2024 12 Filipp Knaub L KH Laina Moskova, Venäjä 14 Jusup Asuhanov L H 2024 29 Mihail Guli L H 2024 55 Adam Jevlojev L H 2024 80 Vladislav Žabunin L H Laina 81 Bogdan Tagambajev L H 2024 90 Jelisei Komissarov L H 2024 Nijaz Abdrašitov L H 2024 Aznakajevo, Venäjä Dmitri Konstantinov R H 2025 Moskova, Venäjä Gordei Maslov R H 2025 Donetsk, Ukraina Artur Šetle L KH 2024 Rudniy, Kazakstan Valentin Tarasenko L H 2024 Toljatti, Venäjä Lähde: EliteProspectshttps://www.eliteprospects.com/team/3870/ertis- pavlodar Viitattu 2.1.2022. == Joukkueenjohto == * Päävalmentaja: Jevgeni Štaiger * Apuvalmentaja: Dosžan Jesirkenov * Fysiikkavalmentaja: Rinat Omarbekov Lähde: EliteProspectshttps://www.eliteprospects.com/team/3870/ertis- pavlodar Viitattu 2.1.2022. == Lähteet == Luokka:Kazakstanilaiset jääkiekkoseurat
Liettuan kommunistinen puolue

thumb|oikea| Liettuan kommunistisen puolueen keskuskomitean entinen päärakennus Vilnassa. Liettuan kommunistinen puolue (liettuaksi: Lietuvos komunistų partija, venäjäksi: Коммунистическая партия Литвы, lyhenne LKP) oli vuosina 1918–1991 Liettuassa ja Liettuan sosialistisessa neuvostotasavallassa toiminut marxilais-leniniläinen puolue. ==Historia== Puolueen toiminta oli kielletty Liettuassa vuoteen 1940, jolloin Neuvostoliitto miehitti maan. Tuolloin puolue liittyi Neuvostoliiton kommunistiseen puolueeseen. Liettuan neuvostotasavallan muodostuttua Liettuan kommunistisesta puolueesta tuli uuden neuvostotasavallan ainoa hallitseva puolue. Puolueen pääsihteeri eli Liettuan neuvostotasavallan de facto päämies oli aina liettualainen, mutta NKP nimitti myös useita venäläisiä puoluejohtoon. Vuonna 1989 Laulavan vallankumouksen aiheuttamien suurmielenosoituksien jälkeen LKP julistautui riippumattomaksi NKP:sta. Vuonna 1990 puolue muutettiin Liettuan demokraattiseksi työväenpuolueeksi, joka myöhemmin liittyi Liettuan sosiaalidemokraattiseen puolueeseen. Liettuan itsenäistyttyä kommunistisen puolueen toiminta kiellettiin. ==Pääsihteerit== Pääsihteeri Toimivuodet Antanas Sniečkus 1940–1941, 1944–1974 Petras Griškevičius 1974–1987 Ringaudas Songaila 1987–1988 Algirdas Brazauskas 1988–1989 Mykolas Burokevičius 1989–1991 == Lähteet == Luokka:Liettuan puolueet Luokka:Kommunistiset puolueet
Tikkakosken jäähalli

Tikkakosken jäähalli on Tikkakoskella Jyväskylässä vuonna 1996 valmistunut kaarikattoinen jäähalli. Hallin kaukalo on 28 metriä leveä ja 58 metriä pitkä. Jäähallissa harrastetaan nykyisin jääkiekkoa, kaukalopalloa, ringetteä ja taitoluistelua.http://www.jyvaskyla.fi/liikunta/sisaliikuntapaikat/tikkakoskenjaahalli Viitattu 19.1.2010 Hallin vieressä sijaitsee ulkojää. Jäähalli oli keväällä 2012 remontissa. Jyväskyläläiset urheiluseurat, kuten Tikkakosken Tikka ja Jyvässeudun Kiekko käyttävät hallia kotiotteluiden järjestämiseen. Hallin palveluihin kuuluu 500 henkilön katsomo ja katsomon välittömässä läheisyydessä oleva kioski == Lähteet == Luokka:Jyväskylän urheiluhallit Jäähalli Luokka:Suomen jäähallit
Renne Korppila

Renne Korppila (s. 20. heinäkuuta 1976 Inari) on entinen radiotoimittaja ja kahvilayrittäjä ja nykyinen kuntosaliohjaaja, podcast-juontaja. ==Aamupojat== Korppila juonsi yhdessä Anssi Honkasen kanssa NRJ:n Aamupojat-ohjelmaa, ja he levyttivät myös musiikkia. Heidän ensimmäinen albuminsa Radiohitit julkaistiin 27. toukokuuta 2009. Honkanen ja Korppila valittiin vuoden radiojuontajiksi vuoden 2009 RadioMedian Radio Gaalassa. Vuoden 2010 gaalassa heidät palkittiin vuoden radio-ohjelman palkinnolla. Korppilan työt radiossa päättyivät helmikuussa 2016 9,5 vuoden jälkeen. ==Muuta== Vuonna 2010 Korppila toimi tuomarina tosi-tv-laulukilpailu X Factorissa Linda Lampeniuksen ja Gugi Kokljuschkinin kanssa. Korppila toimi suomalaisessa The Wrongdoers -punkyhtyeessä laulajana, mutta erosi siitä myöhemmin, kun se yhdistettiin mediassa uusnatseihin. Uusnatsismi-yhteyksien takia Korppilan paikka X Factor -tuomarina oli vaarassa, mutta hän sai jatkaa ohjelmassa. Korppilan mukaan The Wrongdoers ei tunnusta mitään ideologiaa. Yhtye on kuitenkin esiintynyt äärioikeistolaisen Musta Sydän -ryhmän järjestämässä konsertissa uusnatsibändien kanssa.http://www.laitos.fi/helsingilla-on-natsiongelma.html Yhtye kertoo Myspace-sivuillaan olevansa neljän hengen skinhead- rock/Oi!-punkia soittava yhtye Helsingistä. Vaikka vuonna 2010 ilmoitettiin julkisuudessa, että Korppila on eronnut The Wrongdoersista, hän lauloi vuonna 2011 nauhoitetulla levyllä ”Always Loyal Always True”. Levy julkaistiin vuonna 2013.http://www.discogs.com/Wrongdoers-Always-Loyal-Always- True/release/4976846 Korppila esiintyi myös toukokuussa 2015 The Wrongdoersin laulajana New Yorkissa järjestetyillä NYC Oi! Fest -festivaaleilla. X-Factor -juontajuuden lisäksi Korppila on tehnyt vierailuja useissa televisiosarjoissa ja näytellyt sivuroolia vuoden 2019 hittielokuvassa Täydellinen joulu. Korppila teki ensimmäisen pääroolinsa vuonna 2017 ensi-iltansa saaneessa suomalaisessa supersankarielokuvassa Rendel.Cast and Crew Rendelmovie.com. Korppila on myös toiminut suomalaisessa show-painipromootio Fight Club Finlandissa managerina.http://www.fightclubfinland.fi/painijat.php?id=49 Vuonna 2020 Korppila alkoi tehdä Otetaan Yhdet! -nimistä podcast-sarjaa Teemu Potapoffin kanssa. == Yksityiselämä == Korppila avioitui Iida Ketolan kanssa vappuna 2016. Korppila pyöritti Ketolan kanssa kahvila- Niitty Töölöä. Pari erosi vuonna 2021. Korppila sai Helsingin käräjäoikedessa lokakuussa 2021 kolmen kuukauden ehdollisen vankeustuomion. Se tuli kolmesta pahoinpitelystä ja yhdestä huumausainerikoksesta. == Lähteet == Luokka:Suomalaiset radiotoimittajat Luokka:Vuonna 1976 syntyneet Luokka:Elävät henkilöt
Siniruohokaija

Siniruohokaija (Neophema chrysostoma) on kaakkoisaustralialainen pitkäpyrstöinen kaija. == Koko ja ulkonäkö == Linnun pituus on noin 20 cm ja paino 33–60 g. Sen höyhenpuku on pääosin vihertävä, koiras on kirkkaamman värinen. == Esiintyminen == Siniruohokaijat elävät Australian kaakkoisosassa sekä Tasmaniassa ja joillakin Bassinsalmen saarilla. Se on varsin runsas etenkin Tasmaniassa, josta se muuttaa syksyllä pohjoisemmaksi. Kannan suuruus on yli 20 000 yksilöä. Kuhl kuvaili lajin holotyypin Tasmaniasta. == Elinympäristö == Siniruohokaijat asuvat laaksojen metsissä, harvapuustoisilla ruohostomailla, rannikon hiekkadyyneillä, akasiatiheiköissä ja kuivilla pensaikkomailla. == Lisääntyminen == Lisääntymisaika on lokakuusta tammikuulle. Pesä on tavallisesti puun tai kannon kolossa. Naaras munii neljästä kuuteen munaa, joita se hautoo noin 18 päivää. Poikaset jättävät pesän neljän viikon ikäisinä, ja saavat aikuisen höyhenpuvun kahdeksan tai yhdeksän kuukauden ikäisinä. == Ravinto == Ruokavalio koostuu siemenistä, hedelmistä, kukista, marjoista, vihreistä kasvinosista sekä hyönteisistä ja niiden toukista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust === Viitteet === == Aiheesta muualla == *Zazzle (kuva) Luokka:Ruohokaijat Luokka:Uhanalaiset linnut
Resoluutio (lääketiede)

Sanaa resoluutio voidaan käyttää akuutin ja kroonisen tulehduksen paranemisvaiheesta. Resoluutiossa tulehtuneen alueen normaali rakenne ja toiminta palautuvat. Verisuonten läpäisevyys eli permeabiliteetti normalisoituu ja ödeemaneste ja proteiinit poistuvat imusuonten kautta tai makrofagien pinosytoosilla. Lisäksi apoptoottiset neutrofiilit joutuvat fagosytoitaviksi. Makrofagit siivoavat nekroosijätteen ja poistuvat. Luokka:Lääketiede
Isoruohokaija

Isoruohokaija (Neophema elegans) on australialainen pitkäpyrstöinen kaija. == Koko ja ulkonäkö == Linnun pituus on noin 22 cm ja paino 40–51 g. Sen höyhenpuku on pääosin kellanvihreä, otsassa ja siivillä on kirkkansinistä. Koiras on kirkkaamman värinen. == Esiintyminen == Isoruohokaijan esiintymisalue Australiassa on kaksiosainen: sitä tavataan mantereen lounaisosassa ja eteläosassa, myös Kengurusaarella, mutta ei Tasmaniassa. Kannan suuruus on yli 30 000 yksilöä. Gould kuvaili lajin holotyypin Victoriasta.IBC == Elinympäristö == Isoruohokaijat asuvat avoimella maalla, harvapuustoisilla ruohostomailla, rannikon hiekkadyyneillä, akasiatiheiköissä ja kuivilla pensaikkomailla. == Lisääntyminen == Lisääntymisaika on elokuusta marraskuulle. Pesä on tavallisesti puunkolossa. Naaras munii neljästä viiteen munaa, joita se hautoo noin 18 päivää. Poikaset jättävät pesän neljän-viiden viikon ikäisinä, ja saavat aikuisen höyhenpuvun kolmen tai neljän kuukauden ikäisinä. == Ravinto == Ruokavalio koostuu siemenistä, hedelmistä ja marjoista. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 *World Parrot Trust === Viitteet === Luokka:Ruohokaijat
J. Carroll Naish

Joseph Patrick Carroll Naish (21. tammikuuta 1896 New York City, New York – 24. tammikuuta 1973 San Francisco, Kalifornia) oli yhdysvaltalainen näyttelijä ja Golden Globe -voittaja. Naish tiedetään parhaiten latinalaisten, arabien ja intialaisten roolihahmojen esittäjänä useissa elokuvissa. Hän on näytellyt muun muassa elokuvissa Sahara (1943), Toisen miehen vaimo (1945), Rio Grande (1950). Hän näytteli myös muutamissa televisiosarjoissa muun muassa Bonanza, Crossroads, The New Adventures of Charlie Chan ja Shirley Templen satukirja. == Palkinnot == * tähti Hollywood Walk of Famella * Golden Globe Paras miessivuosa (1946) elokuvasta Toisen miehen vaimo. == Ehdokkuudet == * Oscar Paras miessivuosa (1944, 1946) elokuvissa Sahara ja Toisen miehen vaimo. == Yksityiselämä == J. Carroll Naish oli naimisissa Gladys Heaneyn kanssa vuodesta 1929, kuolemaansa asti. Heillä on yksi lapsi. Naish syntyi New York Cityssä, myöhemmin hän opiskeli St. Cecillia's Academyssä New Yorkissa. Hän kierteli Pariisin ja New Yorkin näyttämöillä seitsemän vuotta, ennen kuin Naish alkoi näytellä vakituisesti elokuvissa. J. Carroll Naishilla on tähti Hollywood Walk of Famella. Hän näytteli elokuvissa vuosina 1926–1971. Naish kuoli keuhkoemfyseemaan 77-vuotiaana vuonna 1973. == Osittainen filmografia == * Bengalin sankarit (The Lives of a Bengal Lancer, 1935) * King of Alcatraz (1938) * Etelän mies (The Southerner, 1945) * Toisen miehen vaimo (A Medal for Benny, 1945) * The Beast With Five Fingers (1946) * Karjavaras (Bad Bascomb, 1946) * Orleansin neitsyt (Joan of Arc, 1948) * Rakkauden sävel (The Toast of New Orleans, 1950) * Annie mestariampuja (Annie Get Your Gun, 1950) * Luopion merkki (Mark of the Renegade, 1951) * Woman of the North Country (1952) * Purkaus yössä (Clash by Night, 1952) * Kaksintaistelu merenpohjalla (Beneath the 12-Mile Reef, 1953) * New York Confidential (1955) * Lännen rautanyrkki (Yaqui Drums, 1956) * Nuoret eivät itke (The Young Don't Cry, 1957) * Verimessu (Dracula vs. Frankenstein, 1971) == Lähteet == == Aiheesta muualla == * * Luokka:Yhdysvaltalaiset näyttelijät Luokka:Golden Globe -palkinnon saajat Luokka:Hollywood Walk of Fame Luokka:Vuonna 1896 syntyneet Luokka:Vuonna 1973 kuolleet
Punakurkkufrankoliini

Punakurkkufrankoliini (Pternistis afer) on afrikanfrankoliinien sukuun kuuluva afrikkalainen kanalintu. == Koko ja ulkonäkö == Linnun pituus on noin 35–38 senttimetriä. Höyhenpeite on muualta ruskea, mutta kaulan alueelta punainen. Jalat ja silmien ympäristö ovat punaiset. == Esiintyminen ja elinympäristö== Punakurkkufrankoliini elää itäisen ja eteläisen Afrikan kosteilla alueilla tiheiköissä.Kenya Birds == Ravinto == Punakurkkufrankoliini syö enimmäkseen siemeniä, mutta myös kasvinosia sekä hyönteisiä ja näiden toukkia. == Lähteet == Luokka:Afrikanfrankoliinit
Antanas Sniečkus

thumb|200px| Sniečkusin hauta ja muistomerkki Antakalnisin hautausmaalla. Antanas Sniečkus (7. tammikuuta 1903 – 22. tammikuuta 1974) oli liettualainen kommunisti ja ensimmäinen Liettuan kommunistisen puolueen ja Liettuan neuvostotasavallan pääsihteeri. ==Elämäkerta== Sniečkus syntyi Būblelian kylässä lähellä Šakiain kaupunkia. Hän liittyi bolševikeihin vuonna 1920. Vuonna 1926 hänestä tuli Liettuan kommunistisen puolueen puheenjohtaja ja Liettuan neuvostotasavallan syntyessä hän nousi neuvostotasavallan pääsihteeriksi vuonna 1940. Sniečkus toimi alullepanijana useiden liettualaisten lähettämisestä Siperiaan työleireille toisen maailmansodan aikana. Hän jopa lähetti oman veljensä ja tämän perheen työleirille, jossa veli kuoli myöhemmin. Sodan jälkeenkin useita liettualaisia karkotettiin. 1948 Sniečkus aloitti neuvostotasavallan maatalouden kollektivisoinnin. Kollektivisointia vastustaneita talonpoikia karkotettiin ja tapettiin. Myöhempinä vuosikymmeninä Sniečkus yritti saada Neuvostoliiton johdolta Liettualle etuoikeuksia. Sniečkus oli naimisissa Mira Bordonaitėn kanssa ja heillä oli kaksi lasta. Myös hänen vaimonsa oli vankkumaton kommunisti. ==Kuoleman jälkeen== Vuonna 1975 perustettu Ignalinan ydinvoimalan työntekijöiden kotikaupunki nimettiin Sniečkusin mukaan. Vuonna 1992 kaupunki nimettiin uudelleen Visaginasiksi. ==Lähteet== ==Aiheesta muualla== Luokka:Liettuan kommunistisen puolueen pääsihteerit Luokka:Vuonna 1903 syntyneet Luokka:Vuonna 1974 kuolleet
Tuliperäkutoja

__NOTOC__ Tuliperäkutoja (Dinemellia dinemelli) on afrikkalainen kutojiin kuuluva varpuslintu. Se on sukunsa ainoa laji. == Koko ja ulkonäkö == Tuliperäkutojalla on lumivalkoinen pää, rinta ja vatsa. Selkä ja siivet ovat tummanharmaat. Alaperä on oranssinpunainen.Kenia Birds == Esiintyminen == Tuliperäkutojia tavataan Itä-Afrikassa. Sen levinneisyysalueeseen kuuluvat Djibouti, Etiopia, Kenia, Somalia, Sudan, Tansania ja Uganda. Tuliperäkutojien tyypillistä elinaluetta ovat savannit ja kuivat pensaikot.Species factsheet: Dinemellia dinemelli BirdLife International (2009) == Ravinto ja käyttäytyminen == Tuliperäkutojat elävät parvissa ja syövät maassa hyönteisiä. Ne ruokailevat usein yhdessä kottaraisten kanssa. == Lähteet == Luokka:Kutojat
Petras Griškevičius

Petras Griškevičius (19. heinäkuuta 1924 − 14. marraskuuta 1987) oli Liettuan kommunistisen puolueen ja Liettuan neuvostotasavallan pääsihteeri vuodesta 1974 kuolemaansa asti vuoteen 1987. Griškevičius syntyi Kriaunoksessa, Rokiškisin kunnallispiirissä, Liettuassa. Toisessa maailmansodassa hän palveli puna-armeijassa. Hän oli uskollinen Leonid Brežnevin politiikalle ja kannatti venäläistämistä. Griškevičius kuoli 14. marraskuuta 1987 Vilnassa. Luokka:Liettuan kommunistisen puolueen pääsihteerit Luokka:Vuonna 1924 syntyneet Luokka:Vuonna 1987 kuolleet
Ringaudas Songaila

Ringaudas Bronislovas Songaila (20. maaliskuuta 1929 Klaipėda – 25. kesäkuuta 2019) toimi Liettuan kommunistisen puolueen ja Liettuan neuvostotasavallan pääsihteerinä vuodesta 1987 vuoteen 1988. Hän oli ministerineuvoston puheenjohtaja 1981-1985 ja Liettuan neuvostotasavallan korkeimman neuvoston puheenjohtajana hän toimi 1985−1987. ==Lähteet== Luokka:Liettuan kommunistisen puolueen pääsihteerit Luokka:Vuonna 1929 syntyneet Luokka:Vuonna 2019 kuolleet
Sähkörummut

Sähkörummut ovat rummut, joissa ääni syntyy sähköisesti. Tavallisissa rummuissa ääni sen sijaan syntyy rumpukalvojen värähtelystä, joka voimistuu rumpujen kopassa. Tunnettuja sähkörumpujen valmistajia ovat esimerkiksi Yamaha ja Roland. ==Entisiä valmistajia== *Hart Dynamics *Simmons ==Tunnettuja käyttäjiä== *Rick Allen (Def Leppard) Luokka:Rummut
Kiihtelysvaaran vaakuna

Kiihtelysvaaran vaakuna oli Kiihtelysvaaran kunnan tunnus. Vaakunan oravannahat viittaavat kunnan nimeen vanhan mitan, kiihtelyksen kautta, joka oli suuruudeltaan 40 nahkaa. Mittaa käytettiin erityisesti oravannahkojen yhteydessä. Vaakunan selitys kuuluu ”mustassa kentässä neljä hopeista oravannahkaa vieretysten.” Vaakunan on suunnitellut Ahti Hammar, ja Kiihtelysvaaran kunnanvaltuusto hyväksyi sen 25. marraskuuta 1961. Sisäasiainministeriö vahvisti vaakunan käyttöön 10. huhtikuuta 1962. Vaakuna jäi epäviralliseksi kotiseutuvaakunaksi 2005, kun Kiihtelysvaara yhdistyi Joensuun kaupunkiin. == Lähteet == * * Kiihtelysvaara Luokka:Kiihtelysvaara
Herbert Lindholm

Herbert Ingolf Lindholm (s. 1946Herbert Lindholm . Music Finland Composers & Repertoire. Viitattu 10.7.2016. Porvoo) on suomalainen huilisti ja säveltäjä. Lindholm opiskeli Sibelius-Akatemiassa huilunsoittoa Juho Alvaksen johdolla 1963-1968 ja suoritti huilunsoiton diplomin 1972. Lisäksi hän on opiskellut orkesterinjohtoa Jussi Jalaksen ja Jorma Panulan johdolla sekä sävellystä Sakari Monosen ja Joonas Kokkosen johdolla. Lindholm on toiminut huilunsoiton lehtorina ja yliopettajana Kuopion konservatoriossa ja Savonia ammattikorkeakoulussa vuosina 1969-2009 sekä Kuopion orkesterin 1. huilistina 1969-1973. Hän avioitui Aulikki Miettisen kanssa 1972, ja heille syntyi 1977 tytär Anna Eveliina. Sävellyskonsertteja ja huilukursseja Lindholmilla on ollut kotimaan lisäksi Göteborgissa, Granadassa ja Bergenissä. Hän on Suomen Säveltäjät ry:n jäsen vuodesta 1993, ja hänelle myönnettiin director musices arvonimi 2010. Huomattava osa hänen teoksistaan on pedagogisiin tarkoituksiin sävellettyä kamarimusiikkia, erityisesti huilulle. Integroimalla historiallista tai etnistä musiikkia teoksiinsa hän on luonut oman vapaatonaalisen ja melodisen sävelkielensä. Lindholm on pyrkinyt sävellyksillään toimimaan siltana traditionaalisen ja modernistisen musiikin välillä. Sävellyksiä hänellä on tähän mennessä noin 100, sisältäen myös puhallinorkesteri- ja sinfoniaorkesteriteoksia. ==Lähteet== == Aiheesta muualla == * Herbert Lindholmin omat säveltäjäsivut * Lindholmin tuotanto Music Finlandin sivuilla * Suomalaisia säveltäjiä, toim. Erkki Salmenhaara. Kustannusosakeyhtiö Otava 1994 * Huilisti-lehti 1/2010. Anna-Elina Lavaste: Huilu on sielun peili, Herbert Lindholm & onnellinen uravalinta * Sinikka Janhunen: Herbert ja huilu Opinnäytetyö, Savonia amk 2016 Luokka:Suomalaiset taidemusiikin säveltäjät Luokka:Suomalaiset huilistit Luokka:Vuonna 1946 syntyneet Luokka:Elävät henkilöt
Mykolas Burokevičius

Mykolas Burokevičius (7. lokakuuta 1927 Alytus – 20. tammikuuta 2016 Vilna) oli liettualainen poliitikko ja kommunisti. Hän toimi Liettuan kommunistisen puolueen ja Liettuan neuvostotasavallan pääsihteerinä vuodesta 1989 viran lakkauttamiseen asti vuoteen 1991. Liettuan kommunistisen puolueen julistauduttua riippumattomaksi Neuvostoliitosta Burokevičius perusti uuden Liettuan kommunistisen puolueen, joka ajoi Liettuan pysymistä Neuvostoliiton valtapiirissä. Puna-armeijan hyökättyä Vilnan TV-torniin aiheuttaen 14 ihmisen kuoleman 13. tammikuuta 1991 Burokevičius yritti nostattaa kansaa itsenäiseksi julistautunutta Liettuaa vastaan. Myöhemmin häntä syytettiin osallisuudesta kyseiseen valtausyritykseen. Elokuussa 1999 hänet tuomittiin 12 vuodeksi vankeuteen 12 ihmisen kuolemantuottamuksesta ja kiihottamisesta valtiota vastaan. Hänet vapautettiin vankeudesta 13. tammikuuta 2006. ==Lähteet== Luokka:Liettuan kommunistisen puolueen pääsihteerit Luokka:Vuonna 1927 syntyneet Luokka:Vuonna 2016 kuolleet
Oripään vaakuna

Oripään vaakuna on Oripään kunnan tunnus ja puhuva vaakuna. Vaakunan selitys kuuluu ”punaisessa kentässä hevosen pää, jonka kaula jatkaa paaluna kilven alareunaan; kaikki kultaa.” Vaakunan on suunnitellut Gustaf von Numers, ja Oripään kunnanvaltuusto hyväksyi sen 8. huhtikuuta 1968. Sisäasiainministeriö vahvisti vaakunan käyttöön 11. kesäkuuta samana vuonna. == Lähteet == * * Oripää Luokka:Gustaf von Numersin suunnittelemat kunnanvaakunat Vaakuna
Charles Saatchi

Charles Saatchi (s. 9. kesäkuuta 1943 Bagdad, Irak) on toinen Saatchi & Saatchi -mainostoimiston perustajista. Saatchi on myös tunnettu taiteenkerääjä ja lontoolaisen Saatchi Galleryn perustaja. Charles Saatchi on ArtReview- lehden Power 100 -listalla yksi taiteen vaikutusvaltaisimmista ihmisistä. Hänen suojistaan on noussut muun muassa Young British Artists -ryhmä ja siitä erityisesti Tracey Emin ja Damien Hirst, joka on maailman parhaiten ansaitsevia taiteilijoita. Vuonna 2009 Saatchi oli mukana lanseeraamassa BBC Two -kanavalle tositelevisiosarjaa, jossa etsittiin seuraavaa huipputaiteilijaa. "School of Saatchi" -kilpailun voittaja sai muun muassa näyttelyn Pietarin Eremitaašiin. Saatchi oli naimisissa tv-kokki Nigella Lawsonin kanssa vuodet 2003–2013. ==Lähteet== Luokka:Brittiläiset henkilöt Luokka:Vuonna 1943 syntyneet Luokka:Elävät henkilöt
Warthinin tuumori

Warthinin tuumori on hyvänlaatuinen korvasylkirauhaskasvain. Sen kehittymisellä on vahva yhteys tupakointiin.Cigarette Smoking and Warthin's Tumor Tupakoitsijoiden sairastumisvaara on kahdeksankertainen. 90 %:lla potilaista kasvain ei aiheuta oireita. Sen muuttuminen pahanlaatuiseksi on hyvin harvinaista.Warthin Tumor: A Common, Benign Tumor Presenting as a Highly Suspicious Mass Hyvänlaatuisista sylkirauhaskasvaimista Warthinin tuumori on toiseksi yleisin pleomorfisen adenooman jälkeen.Sylkirauhaset == Lähteet == Luokka:Kasvaimet Luokka:Ruoansulatuselinten sairaudet
Mario Cadenas

Mario Cadenas on yhdysvaltalainen muotisuunnittelija. Venezuelaissyntyinen Cadenas opiskeli Floridassa Art Institute of Fort Lauderdalessa. Valmistuttuaan hän työskenteli useiden muotisuunnittelijoiden leivissä. Pian valmistumisen jälkeen hänet kutsuttiin NBC:n ja Bravo-tuottajien puolesta osallistumaan Muodin huipulle -ohjelmaan New Yorkissa. 2009 Cadenas perusti oman Siamese Mk -vaatemerkkinsä. == Lähteet == == Aiheesta muualla == * luokka:Yhdysvaltalaiset muotisuunnittelijat Luokka:Syntymävuosi puuttuu Luokka:Elävät henkilöt
Smith & Wesson Model 500

Smith & Wesson Model 500 on yhdysvaltalaisen Smith & Wessonin valmistama kaksitoiminen revolveri. .500 S&W; Magnum -kaliiperisessa aseessa on viiden patruunan rulla. Aseen rakenne perustuu sen valmistajan kehittämään X-Frame -runkoon ja Smith & Wesson väittää Model 500:n olevan tehokkain tällä hetkellä valmistettava revolveri maailmassa . Model 500:aa valmistetaan usealla erilaisella piipulla varustettuna ja siitä on omat erityismallinsa urheiluammuntaan sekä metsästykseen. Revolverissa käytetyn suuritehoisen .500 kaliiperisen patruunan ansiosta sitä voidaan käyttää jopa afrikkalaisen suurriistan metsästykseenAfrica Hunts with Smith & Wesson 500. . == Valmistettavat mallit == * Model 500ES: 2¾ tuuman piipulla varustettu selviytymismalli esimerkiksi selviytymispakkauksia varten. * Model 500S: 4 tuuman lyhyellä piipulla varustettu malli. * Model 500: 8⅜ tuuman piipulla varustettu malli. * Model 500 HIVIZ : 8⅜ tuuman piipulla ja vaihdettavalla suujarrulla varustettu malli. * Model 500H: 10-tuumaisella Lothar-Walther:n valmistamalla kiväärinpiipulla varustettu malli metsästykseen. * Model 460: .460 S&W; Magnum -kaliiperinen malli. == Aiheesta muualla == * Asevalmistajan kotisivuilla == Lähteet == Luokka:Revolverit Luokka:Seulonnan keskeiset artikkelit
ArtReview

ArtReview on vuonna 1949 perustettu maailmanlaajuisesti julkaistava nykytaidelehti. Lehti julkaisee vuosittain Power 100 -listan taidemaailman vaikutusvaltaisimmista henkilöistä. ==Lähteet== == Aiheesta muualla == * ArtReview’n verkkosivut Luokka:Taidelehdet Luokka:Brittiläiset aikakauslehdet
Model 500

Model 500 voi viitata seuraaviin asioihin: *Smith & Wesson Model 500, yhdysvaltalaisen Smith & Wessonin valmistama revolveri. *Model 500 (puhelin), Western Electricin valmistama puhelin. *Model 500, muusikko Juan Atkinsin käyttämä salanimi. *Model 500, MD Helicopters MD 500 helikopterista käytetty nimi.
Jalkaväkirykmentti 52 (jatkosota)

Jalkaväkirykmentti 52 (JR 52) oli Suomen puolustusvoimien jatkosodan aikainen jalkaväkirykmentti. Rykmentti perustettiin lähinnä yläsavolaisista joukoista. Se liitettiin yhdessä Jalkaväkirykmentti 31:n ja Jalkaväkirykmentti 10:n kanssa Raappanan 14. divisioonaan, joka oli suoraan vastuussa sotamarsalkka Mannerheimille. Tämä yksikkö taisteli Rukajärven alueella koko jatkosodan ajan. Alue luovutettiin Neuvostoliitolle vuoden 1944 syksyllä. ==Rykmentinkomentajat== * everstiluutnantti (eversti 24.7.1941) Kaarlo Raunio 20.6.–8.9.1941 * eversti Joose Hannula 13.9.1941–27.2.1944 * eversti Kai Savonjousi 27.2.–12.6.1944 * everstiluutnantti (eversti 23.6.1944) Lauri Könönen 18.6.1944– ==Lähteet== * Army of Finland. Axis History Luokka:Jatkosodan suomalaiset jalkaväkirykmentit